section_heading: Životopis
paragraph_text: Cijeloga je života sâm vodio svoje kućanstvo: kuhao, prao, čistio, njegovao, liječio... Tražio je, prikupljao, odabirao, iskušavao i zapisivao savjete jednakom strašću kojom je prikupljao građu za svoje knjige. Jedno od svojih najvažnijih djela, Božju biljnu ljekarnu, napisao je nakon 50-godišnjeg proučavanja biljaka i 20-godišnjeg iskustva u radu s bolesnicima koji su uzimali lijekove priređene na način što ga autor navodi u knjizi. Knjiga je iz tri dijela. U prvom su dijelu raznoliki sadržaji koji govore općenito o ljekovitim biljkama kroz povijest, ali i o autorovim iskustvima. U drugom se dijelu govori o ljekovitim biljkama i receptima za izradu ljekovitih pripravaka. Treći dio knjige opisuje različite bolesti za koje se preporučuje liječenje biljkama, a tekstu su dodani i recepti za izradu odgovarajućih lijekova. Voditelj emisije Zlatni savjeti na Laudato TV. Djela: Božja biljna ljekarna (2001.), Ljekaruša (2011.), Zlata vrijedni savjeti (2016.).